sasicodes/solvari-1 huggingface dataset:
வலது சந்தர்ப்பவாதத்தையும் இடது வறட்டுவாதத்தையும் எதிர்த்துப் போராடி மார்க்சிச லெனினிசத்தைப் பாதுகாக்கும் போது ஒரு உண்மையைத் தெளிவாகத் தெரிந்து கொள்ள வேண்டும்.
திருத்தல்வாதத்தின் உள் தோற்றுவாய் பூர்ஷ்வா செல்வாக்கு அதன் வெளித் தோற்றுவாய் ஏகாதிபத்திய நிர்ப்பந்தத்திற்கு பணிந்து போவது.
இந்த குட்டிப்பூர்ஷ்வா கருத்துக்கள் சிந்தனைகள் பிரமைகள் பெரும் அளவில் தொழிலாளி வாதத்தின் மீது தாக்கத்தையும் செல்வாக்கையும் ஏற்படுத்துகின்றன.
ஏனென்றால் அணி திரட்டப்பட்ட தொழிலாளி வர்க்கம் போதுமான அளவு அரசியல் உணர்வுள்ளதாக இல்லை என்பதோடு தொழிலாளி வர்க்க அளவில் பெருமளவில் சேரும் புதிய பகுதி.
இறுதியாக நமது கட்சியின் அதிலும் குறிப்பாக பல்வேறு நிலைகளில் உள்ள தலைமையின் வர்க்க கட்டுமானம் என்பது பெரும்பாலும் குட்டிப்பூர்ஷ்வா வர்க்கத்திலிருந்து வந்தவர்களே.
இந்தக் காரணங்களால் வலது சீர்திருத்த வாதம் அல்லது இடது அதிதீவிரவாதத் தவறுகளுக்கு எளிதில் இழுத்துச் செல்லப்படும் அபாயத்திற்கு மத்தியில்தான் கட்சி உள்ளது.
பல தோழர்கள் சீனக் கலாச்சாரப் புரட்சி பற்றிய நமது அணுகுமுறை என்ன என்றும் இந்த தஸ்தாவேஜில் அது பற்றி ஏன் கூறப்படவில்லை என்றும் கேள்வி எழுப்பி உள்ளனர்.
பசவபுன்னையா அரசியல் தலைமைக் குழுத் தோழர்களுடன் கலந்தாலோசித்த பிறகு பீப்பிள்ஸ் டெமாக்ரசி இதழில் கலாச்சாரப் புரட்சி பற்றி நமது நிலையை விளக்கி ஒரு கட்டுரை எழுதி உள்ளார்.
அப்படிப்பட்ட விவாதமும் முடிவும் இல்லாமல் தத்துவார்த்த பிரச்சினைகள் குறித்த இந்த தீர்மானத்தில் இந்தப் பிரச்சினையை சேர்ப்பது சரி அல்ல.
சோவியத் யூனியனில் சோசலிசத்தைச் சீர்குலைத்தது சோவியத் குடியரசு சிதறுண்டு போனது கிழக்கு ஐரோப்பாவில் கம்யூனிஸ்ட் தலைமையிலான அரசுகள் தகர்ந்தன இந்த நாடுகளில் முதலாளித்துவ மீட்சிப் போக்கு இவை அனைத்தும் உலக சோசலிச சக்திகளுக்குப் பெரும் பின்னடைவை ஏற்படுத்தியுள்ளன.
இந்த நிகழ்ச்சிப் போக்குகளைக் கண்டு குரூரமான களிப்புடன் உலக ஏகாதிபத்தியத்திய சக்திகள் மார்க்சிசத்துக்கு எதிராகவும் கம்யூனிசத்திற்கு எதிராகவும் ஒரு பெரும் பிரச்சாரத் தாக்குதலைக் கட்டவிழ்த்து விட்டுள்ளன.
மார்க்சிசத்தையும் சோசலிசத்தையும் பழித்துக் கூறுகிற அவர்கள் மனித சமுதாயவளர்ச்சியின் இறுதிக் கட்டம் முதலாளித்துவம்தான் என்று துணிவுடன் அறிவிக்கின்றனர்.
சோசலிசத்துக்கும் மார்க்சிசம் லெனினிசத்துக்கும் வெளிப்படையாக ஆதரவு தெரிவித்து சார்பு நிலையோடு நின்றதற்காக மார்க்சிஸ்ட் கம்யூனிஸ்ட் கட்சி குறி வைத்துத் தாக்கப்படுகிறது.
இருபதாம் நூற்றாண்டில் மனித நாகரிகத்தின் பொருளார்ந்த வளர்ச்சிக்கும் அறிவார்ந்த வளர்ச்சிக்கும் சோசலிசம் வழங்கிய மகத்தான பங்களிப்புகளை இந்த சக்திகள் நிராகரிக்க முனைகின்றன.
நிகழ்ச்சிப் போக்குகள் செல்லும் திசையையும் அவற்றின் தன்மையையும் வைத்துப் பார்க்கும் போது சில துவக்க நிலை முடிவுகளுக்கு மட்டுமே வர முடியும்.
திருத்தல்வாதத்துக்கும் வறட்டுச் சூத்திரவாதத்துக்கும் எதிரான இந்த இருபத்தேழு ஆண்டுகாலப் போராட்டத்தில் மார்க்சிய லெனினிய ஆதாரக் கொள்கைகளின் அடிப்படையிலான தனது சொந்த மதிப்பீடுகளாலும் தனது சொந்த அனுபவங்களாலும் சிபிஐஎம் வழிகாட்டப்பட்டு வந்திருக்கிறது.
இந்த திருத்தல்வாத திரிபை எதிர்த்துப் போராடும்போதே சீனக் கம்யூனிஸ்ட் கட்சியால் முன் வைக்கப்பட்ட இடது அதி தீவிரதிரிபை எதிர்த்தும் தீவிரமான போராட்டம் நடத்த வேண்டியிருந்தது இந்திய கம்யூனிஸ்ட் இயக்கத்தில் இதனால் மோசமான பாதிப்பு ஏற்பட்டது.
இந்தப் போராட்டங்கள்தான் மார்க்சிய லெனினியத்தின் புரட்சிகர இலட்சியத்தை உயர்த்திப் பிடிக்கவும் இந்திய மக்களின் போராட்டங்களை முன்னெடுத்துச் செல்லவும் சி.பி.ஐ.எம்ன் முயற்சிகளை உருவாக்கின.
இந்தக் காலக்கட்டத்தில் மத்திய கமிட்டி நிறைவேற்றிய தீர்மானங்கள் இந்த நிகழ்ச்சிப் போக்குகள் குறித்து மார்க்சிஸ்ட் கட்சி செய்த கணிப்புகளின் கட்டமைப்பை விளக்குகின்றன.
இதன் ஒரு தொடர்ச்சியாகவும் இதே அணுகுமுறையுடனும்தான் இன்றைய நிகழ்ச்சிப் போக்குகளையும் அவை எதிர்கால உலக நிகழ்ச்சிப் போக்குகளிலும் உலக மற்றும் இந்திய கம்யூனிஸ்ட் இயக்கத்தின் யுத்த தந்திரம் க்ஷீணீமீரீஹ் மற்றும் நடைமுறை யுத்தியிலும் ஜிணீநீவீநீ ஏற்படுத்தக்கூடிய தாக்கங்களையும் மார்க்சிஸ்ட் கட்சி மதிப்பீடு செய்கிறது.
இந்த நிகழ்ச்சிப் போக்குகள் பற்றியும் மனிதகுல வளர்ச்சி பற்றியும் கற்க வேண்டிய அனுபவங்கள் மற்றும் பாடங்கள் பற்றியும் தனக்குள்ள ஞானத்தை மேலும் ஆழப்படுத்திக் கொள்ளவும் மார்க்சிஸ்ட் கட்சி உறுதி பூண்டுள்ளது.
இந்த வழியில் தான் உழைக்கும் வர்க்கமும் இந்திய மக்களும் சுரண்டலிலிருந்தும் சமுதாய அரசியல் மற்றும் தேசிய ஒடுக்குமுறைகளிலிருந்தும் மனிதகுலத்தை விடுவிக்கிற ஒரு புதிய சமுதாய ஒருங்கமைப்புக்கான போராட்டத்தைத் தொடர முடியும்.
அதுவரையில் முதலாளித்துவத்தின் கீழ் ஏற்க முடியாததாக இருந்த உரிமைகள் உத்தரவாதப்படுத்தப்பட்டதும் ஒரு காலத்தில் பின்தங்கிய நிலையில் இருந்த பொருளாதாரம் வலிமைமிக்க பொருளாதார இராணுவ வல்லரசாக ஏகாதிபத்தியத்தோடு மோதக்கூடியளவிற்கு மாற்றமடைந்ததும் சோசலிச அமைப்பின் மேன்மையை உறுதிப்படுத்தியுள்ளன.
இந்த ஏகாதிபத்திய எதிர்ப்பு வெற்றிகள் தேசிய விடுதலை மற்றும் சோசலிஸம் ஆகியவற்றிற்கான உலக சக்திகளுக்கும் மேலும் வலிமையைக் கொடுத்தன.
அந்த மதிப்பீடு உலக முதலாளித்துவத்தின் உள்ளார்ந்த சக்தியையும் உற்பத்தி சக்திகளை மேலும் வளர்த்துக் கொள்ளக்கூடிய அதன் ஆற்றலையும் மாறிய சூழல்களுக்கு ஏற்ப தன்னை மாற்றியமைத்துக் கொள்ளும் ஆற்றலையும் குறைத்து மதிப்பிடுவதாகும் என்று அந்தத் தீர்மானம் முடிவிற்கு வந்திருந்தது.
உலக முதலாளித்துவ அமைப்பு சீர்குலைந்து சிதைந்து போகிற ஒரு தீவிரமான கட்டத்தை சந்தித்துக் கொண்டிருக்கிறது என்றும் அந்த அறிக்கை கூறுகிறது.
நவீன விஞ்ஞானம் மற்றும் தொழில்நுட்ப சாதனைகளை சமுதாய வளர்ச்சி நலன்களுக்காகப் பயன்படுத்துவதை முதலாளித்துவம் மேலும் மேலும் தடுக்கிறது என்றும் அந்த அறிக்கை கூறுகிறது.
உலக உற்பத்தியில் சோசலிசத்தின் பங்களிப்பு முதலாளித்துவத்தின் பங்கினைவிட மிகப்பெரியதாக இருக்கிற காலமும் மனித முயற்சியின் தீர்மானகரமான துறையாகிய பொருளுற்பத்தித் துறையில் முதலாளித்துவம் தோற்கடிக்கப்படுகிற காலமும் வெகுதூரத்தில் இல்லை என்றும் அந்த அறிக்கை கூறியது.
முதலாளித்துவ பொது நெருக்கடியின் வளர்ச்சியில் ஒரு புதிய கட்டம் ஆரம்பாகியுள்ளது என்று தொடர்ந்து குறிப்பிடுகிற அந்த அறிக்கை முதலாளித்துவ உலகப் பொருளாதார அமைப்பு முழுமையினுடைய நிலையற்ற தன்மை அதிகரித்துவருவது பற்றியும் கூறுகிறது.
இத்தகைய மதிப்பீடுகளிலிருந்து அந்த அறிக்கை இன்று சோவியத் யூனியனில் மட்டுமல்ல இதர சோசலிச நாடுகளிலும் முதலாளித்துவம் மீட்கப்படுவது சாத்தியமற்றதாகி விட்டது என்ற முடிவிற்கு வருகிறது.
இது ஒரு மோசமான தவறாகும் முதலாளித்துவ நாடுகளில் நடந்து வந்த மாறுதல்கள் குறித்து சோசலிசத்தினால் வரும் சவால்களைச் சந்திக்க முதலாளித்துவம் கடைப்பிடிக்கும் அணுகு முறையும் திட்டவட்டமாக விஞ்ஞான ரீதியாகப் பார்ப்பதை அந்தத் தவறு தடுத்தது மார்க்ஸ் ஏங்கெல்ஸ் இருவரும் கம்யூனிஸ்ட் அறிக்கையில் விடுத்திருந்த பின்வரும் தெளிவான எச்சரிக்கை அந்தக் கட்டத்தில் சரியாகப் புரிந்து கொள்ளப்படவில்லை உற்பத்திக் கருவிகளிலும் அதன் மூலம் உற்பத்தி உறவுகளிலும் அத்துடன் சமுதாயத்தின் மொத்த உறவுகளிலும் தொடர்ந்து பெரும் மாற்றங்களைச் செய்யாமல் முதலாளித்துவத்தால் உயிர்வாழ முடியாது.
இதைத் தவறாகப் புரிந்து கொள்வது உழைக்கும் வர்க்கத்தின் புரட்சிகர தத்துவார்த்தப் போராட்டத்தைக் கூர்மைப்படுத்தி வலுப்படுத்த வேண்டியதன் அவசியத்தையும் மார்க்சிச லெனினிசத்தில் உறுதிப்பாடு கொண்ட ஒரு கட்சியின் தலைமையில் உழைக்கும் வர்க்கம் தீர்மானகரமாகத் தலையிட வேண்டியதன் அவசியத்தையும் மழுங்கடிக்கிறது.
முதலாளித்துவப் பாதையில் வளர்ச்சியடைந்த குறைந்தபட்சம் சில பெரிய நாடுகளிலாவது முதலில் முதலாளித்துவம் தூக்கியெறிப்படும் என்ற அடிப்படையில்தான் இந்த உலகந்தழுவிய மாற்றத்துக்கான நடைமுறை பற்றி எதிர்பார்க்கப்பட்டது.
எனினும் முதலாளித்துவம் வளர்ச்சியடைந்து ஏகாதிபத்திய கட்டத்தை அடைந்ததும் உலகின் உள்ளார்ந்த முரண்பாடுகள் கூர்மையடைந்ததும் உலகத்தைப் பிணைக்கும் ஏகாதிபத்திய சங்கிலியை அதன் பலவீனமான கண்ணியில் உடைக்க முடியும் என்ற சாத்தியப்பாட்டிற்கு வழி வகுத்தது.
திட்டவட்டமான நிலைமைகள் பற்றிய திட்டவட்டமான மதிப்பீடு என்ற புறக்கணிக்க முடியாத மார்க்சிய வழிமுறையை லெனின் தலைமையில் பயன்படுத்திய ரஷ்ய உழைக்கும் வர்க்கம் இந்த சாத்தியப்பாட்டினை ஒரு சகாப்தத்தை உருவாக்கும் யதார்த்தமாக மாற்றியது.
எந்தவொரு வளர்ந்த முதலாளித்துவ நாட்டிலும் புரட்சி ஏற்படவில்லை என்பதாலேயே இந்த நாடுகளில் சோசலிசத்தை உறுதிப்படுவத்துவதில் வரம்புகளுக்கு உட்பட வேண்டியிருந்தது.
ஒப்பீட்டளவில் கீழ் மட்டத்தில் இருந்த உற்பத்தி சக்திகளையும் அத்துடன் இணைந்து பின்னடைந்த நிலையிலிருந்த உற்பத்தியையும் சமுதாய உறவுகளையும் கணிசமாக உயர்த்த வேண்டியிருந்தது சோசலிசக் கட்டுமானத்தை வலுப்படுத்தக் கூடிய நிலைகளுக்கு முதலாளித்துவ கட்டத்தைத் தாண்டி மிக அதிகபட்ச வேகத்திலும் உயர்த்த வேண்டியிருந்தது.
முதலாளித்துவத்தால் வளர்க்கப்பட்ட உயர்ந்த உற்பத்தித் தொழில் நுட்பங்கள் இல்லாத நிலையில் சோசலிசத்தின் குரல்வளையை நெரிப்பதற்காக உலக முதலாளித்துவம் தன்னால் இயன்ற சகல வழிமுறைகளிலும் முயற்சி செய்து கொண்டிருந்த விரோதமான சர்வதேச சூழலில் முழுக்க முழுக்க உள்நாட்டு ஆதாரங்களை மட்டுமே சார்ந்து இந்த நடைமுறையினை மேற்கொள்ள வேண்டியிருந்தது.
எனவே சந்தையின் எல்லை சுருங்கிவிட்டது என்ற புதிய யதார்த்த நிலைமைகளுக்கு ஏற்றாற் போல் தன்னை மாற்றிக் கொள்வதும் அதே சமயத்தில் உற்பத்தி சக்திகளின் அளவுகளை உயர்த்துவதும் உலக முதலாளித்துவத்துக்கு சாத்தியமாயிற்று.
இரண்டாம் உலக யுத்தத்திற்குப் பிந்தைய காலக் கட்டத்தில் விஞ்ஞானம் மற்றும் தொழில்நுட்பப் புரட்சியை உலக முதலாளித்துவம் முடுக்கிவிட்டதிலிருந்து இது நிரூபணமாகிறது.
சோசலிச சமுதாயம் அமைக்கப்பட்டதும் அதன் செயல்முறைகளும் உலகம் முழுவதும் உழைக்கும் வர்க்கத்தினரிடையே பொருளாதாரம் சமுதாயம் மற்றும் அரசியல் உரிமைகள் ஆகிய துறைகளில் ஆழமான தாக்கத்தை ஏற்படுத்தின.
முதலாளித்துவம் தன்னை நிலைப்படுத்திக் கொள்வதற்காக நலத்திட்டங்களை அமுலாக்கியதன் மூலமாகவும் அதற்கு முன் உழைக்கும் மக்களுக்கு வழங்க இணங்கியே இராத உரிமைகளை வழங்கியதன் மூலமாகவும் இந்தச் சவாலை ஓரளவு சமாளித்தது.
வேறு வார்த்தைகளில் சொல்வதானால் மூலதன ஆட்சியை உயிரோடு வைத்திருப்பதற்காக முதலாளித்துவம் தனது லாபங்களில் ஒரு சிறு பகுதியைப் பகிர்ந்தளிக்கும் கட்டாயத்துக்கு உள்ளானது.
இன்று மனித நாகரிகத்தின் பிரிக்க முடியாத அம்சங்களாகக் கருதப்படும் ஜனநாயக உரிமைகள் சமுதாய மாற்றத்திற்கான மக்கள் போராட்டத்தின் விளைவேயன்றி முதலாளித்துவ வர்க்க ஆட்சியின் கருணையால் வந்தவை அல்ல.
ஆரம்பத்தில் இராணுவத் தலையீடுகள் முற்றுகைகள் வர்த்தகத் தடைகள் மற்றும் இரண்டாம் உலக யுத்தம் சமீபத்தில் அணு ஆயுதப் போட்டி ஆகியவற்றின் மூலம் அந்த நிர்ப்பந்தங்கள் ஏற்படுத்தப்பட்டன.
எனினும் இந்தச் சவால்களை மீறி சோவியத் யூனியன் அணு ஆயுத பலத்தில் சமநிலையை அடைந்தது அதன் மூலம் உலகத்தின் மீது தனது விருப்பங்களைத் திணிக்க முயன்ற ஏகாதிபத்தியத்தின் முயற்சிகளுக்கு சோவியத் யூனியன் ஒரு வலுவான தடையாகச் செயல்பட்டது.
அதே நேரத்தில் தேச விடுதலைப் போராட்டங்களுக்கும் இந்தியா உள்ளிட்ட புதிதாக விடுதலை பெற்ற நாடுகளில் அவற்றின் பொருளாதாரங்களை அடிமைப்படுத்த ஏகாதிபத்தியம் மேற்கொண்ட முயற்சிகளுக்கு எதிராக அந்நாடுகள் நடத்திய போராட்டங்களுக்கும் சோவியத் யூனியன் உறுதியான ஆதரவையும் பொருளாதார உதவிகளையும் அளித்தது.
ஏகாதிபத்திய சவால்களைச் சந்திப்பதற்காக நிதியாதாரங்கள் இவ்வாறு பெருமளவில் திருப்பிவிடப்பட்டதும் அத்துடன் ஆரம்பத்தில் பின்னடைந்த கட்டத்தில் இருந்த பொருளாதார மற்றும் கலாச்சார நிலைகளை உயர்த்துகிற பிரம்மாண்டமான பணிகள் மேற்கொள்ளப்பட்டதுமாகச் சேர்ந்துசோசலிசத்தைக் கட்டுகிற நடைமுறையில் பல சிக்கல்களை உருவாக்கின.
இது உலக நிலைமையில் ஏற்பட்ட மாறுதல்கள் தொடர்பாகவும் உள்நாட்டு உற்பத்தி சக்திகளின் வளர்ச்சி தொடர்பாகவும் சோசலிச நாடுகளில் மேற்கொள்ளப்பட வேண்டிய அவசியமான மாறுதல்கள் குறித்து ஒரு திட்டவட்டமான மதிப்பீடு செய்வதைத் தடுத்தது.
சோசலிசத்தின் கீழ் உற்பத்திக் கருவிகளில் பெரும் மாற்றங்களை ஏற்படுத்திய உற்பத்தி சக்திகளின் வேகமான வளர்ச்சி பொருளாதார நிர்வாக முறைகளில் தொடர்ச்சியான முன்னேற்றங்களை அவசியமாக்குகிறது.
உண்மையில் முதன் முதலில் மனிதனால் உருவாக்கப்பட்ட செயற்கைக் கோளாகிய ஸ்புட்நிக்கை வானத்தில் செலுத்தியதன் மூலம் விஞ்ஞானத்தின் எல்லைகளை விண்வெளிக்கும் கொண்டு சென்றது சோசலிசம் தான்.
ஆனால் இந்த முன்னேற்றங்களை நுகர்பொருட்களின் தரத்தையும் எண்ணிக்கையையும் அதிகரிக்கவும் உற்பத்தியைப் பெருக்கி பொருளாதார அடித்தளத்தை வலுப்படுத்தவும் தேவையான உற்பத்தி முறையில் புதிய முனைப்புகளை பயன்படுத்துவதில் சுணக்கங்கள் இருந்தன.
புதிய தேவைகளை ஈடுகட்டுவதற்காகக் காலத்துக்கேற்ற வகையில் மேற்கொள்ளப்படும் மாறுதல்களுக்கு அடிப்படையான ஒரு விஞ்ஞானப் பூர்வமான ஆய்வு என்பது சோசலிச கட்டுமானத்தின் மிக அவசியமான ஒரு உட்கூறு ஆகும்.
இத்தகைய மாறுதல்கள் பொருளாதார நிர்வாக முறைகளோடும் உற்பத்தி உறவுகளோடும் மட்டும் சுருங்கிப் போவது அல்ல சமுதாய உறவுகள் மற்றும் மேல் கட்டமானத்தோடும் தொடர்புடையவை ஆகும்.
நாசகரமான விளைவுகளை ஏற்படுத்தும் அணு ஆயுதப் போட்டியில் உலகத்தைத் தள்ளிவிட்டது சோசலிசத்தை நோக்கி மனிதகுலம் முன்னேறுவதைத் தடுப்பதற்காக எண்ணற்ற யுத்தங்களைத் தொடுத்தது.
இந்தத் தாக்கம் தேச விடுதலையையும் சமுதாய விடுதலையையும் நோக்கிச் செல்லும் மனித வளர்ச்சியின் எதிர்காலப் பாதையைத் தொடர்ந்து வகுத்துக் கொண்டிருக்கிறது.
வர்க்க சமுதாயத்திலிருந்து வர்க்கமற்ற சமுதாயத்துக்கு மாறுகிற காலகட்டமாகிய சோசலிசம் அதன் இலக்கணப்படியே பார்த்தால் உலகளவில் முதலாளித்துவமும் சோசலிசமும் நீண்டகாலத்துக்கு நீடித்திருக்கும் என்பதை உள்ளடக்கியதாகும்.
இது சுரண்டல் முதலாளித்துவ அமைப்பைப் பாதுகாக்க விரும்புகிற எதிர்ப்புரட்சி சக்திகளுக்கும் மனிதகுல விடுதலைக்காக நிற்கும் புரட்சிகர சக்திகளுக்கும் இடையே தொடர்ச்சியான மோதல் நடக்கும் காலமாகும்.
அதைத் தொடர்ந்து கடைப்பிடிக்கப்படும் சரியான பொருத்தமான அரசியல் நடைமுறைக் கொள்கை மனித குலத்தை சோசலிசம் நோக்கி முன்னேற்றுகிறது.
இவை முதலாளித்துவ தத்துவார்த்த தாக்குதல்கள் துணைசேர பற்பல சமயங்களில் கம்யூனிச இயக்கத்தை வர்க்கப் பிணைப்பிலிருந்தேகூட தடம்புரளச் செய்துள்ளன.
சிபிஐஎம் கடந்த காலத்தில் பல சந்தர்ப்பங்களில் பாசிசம் முறியடிக்கப்பட்டதைத் தொடர்ந்து வர்க்க சக்திகளின் அணிச் சேர்க்கையில் ஏற்படும் மாற்றம் பற்றிய தவறான கணிப்பு எவ்வாறு சில கட்சிகள் தமது அரசியல் நடைமுறைக் கொள்கைகளையும் போராட்ட வடிவங்களையும் மாற்றிக் கொள்வதில் முடிந்திருக்கிறது என்பதைச் சொல்லி வந்திருக்கிறது.
சமாதான காலத்திய முதலாளித்துவப் பொருளாதார வளர்ச்சியானது அத்துடன் சில சோசலிச நாடுகளின் தேக்க நிலையும் சேர்ந்துகொள்ள வலதுசாரித் திருத்தல்வாதப் பிரமைகளைப் பரப்புவதிலும் மார்க்சியத்தின் வர்க்க உள்ளடக்கத்திற்கும் புரட்சிகர சாராம்சத்திற்கும் குழிப்பறிப்பதிலும் எவ்வாறு வெற்றி பெற்றது என்பதையும் பல சந்தர்ப்பங்களில் சிபிஐஎம் சுட்டிக்காட்டியுள்ளது.
பாசிசத்தை வீழ்த்திய வெற்றியும் அதைத் தொடர்ந்து சர்வதேச நிகழ்ச்சிப் போக்குகளும் பொதுவாக உலக சோசலிசத்தின் குறிப்பாக சோவியத் யூனியனின் கவுரவத்தை உயர்த்தி செல்வாக்கை அதிகரித்தது.
ஆனால் இந்த சாதகமான அம்சங்களைப் பயன்படுத்தி சோசலிசத்தை செழுமைப்படுத்துவதற்குப் பதிலாக குருஷ்சேவ் தலைமையிலான சோவியத் கம்யூனிஸ்ட் கட்சித் தலைமை சமாதான சகவாழ்வு சமாதானப்பூர்வமான போட்டி சமாதானப்பூர்வமான மாற்றம் என்று முன் வைத்தது திருத்தல்வாதத்துக்கும் படுமோசமான வர்க்க ஒத்துழைப்புக்கும் வழிதிறந்துவிட்டது.
டிராட்ஸ்கியிசத்துக்கும் இதர தத்துவார்த்த திரிபுகளுக்கும் எதிராக லெனினிசத்தைப் பாதுகாத்ததிலும் சோவியத் யூனியனில் சோசலிசத்தைக் கட்டியதிலும் பாசிசத்தை முறியடித்து வெற்றிபெற்றதிலும் யுத்தத்தின் அழிவுகளிலிருந்து சோவியத் யூனியனை மீண்டும் தட்டி எழுப்பி ஏகாதிபத்திய ஆக்கிரமிப்பு நடவடிக்கைகளைத் தடுத்து நிறுத்திடப் போதுமான பலத்தை உருவாக்கியதிலும் ஜோசப் ஸ்டாலினின் மறுக்கமுடியாத பங்களிப்பு சோசலிசத்தின் வரலாற்றிலிருந்து அழிக்க முடியாததாகும்.
திருத்தல்வாத அணுகுமுறைக்கு எதிராக ஆரம்பத்தில் போராடிய சீனகம்யூனிஸ்ட் கட்சி பின்னர் தானே இடதுசாரி தன்னிச்சை வாதத் திரிபில் விழுந்தது.
சீனக் கம்யூனிஸ்ட் கட்சி முன் வைத்த கலாச்சாரப் புரட்சியும் மூன்றுலகக் கோட்பாடும் பலவிதத் திரிபுகளுக்கு இட்டுச் சென்று உலக கம்யூனிச இயக்கத்தில் நாசகரமான விளைவுகளை ஏற்படுத்தின.
அதைத் தொடர்ந்து உலக கம்யூனிச இயக்கத்தில் ஏற்பட்ட ஒற்றுமையின்மை உலகப் புரட்சிகர இயக்கத்திற்குப் பெரும் பாதிப்பை ஏற்படுத்தி சோசலிசத்தின் மீதும் வளரும் நாடுகளின் மீதும் ஏகாதிபத்தியம் மேலும் தாக்குதலைத் தொடுக்க மிகவும் உதவியாயிற்று.
மார்க்சிசம் எனும் ஆக்கப்பூர்வமான விஞ்ஞானத்தின் உயிரோட்டமான சாராம்சம் என்னவெனில் திட்டவட்டமான நிலைமைகள் பற்றிய திட்டவட்டமான ஆய்வுதான்.
எனவே மக்கள் போராட்டங்களை மேலும் முன்னேற்றுவதற்கான சரியான அரசியல் நடைமுறைப் பார்வைகளை உருவாக்குவதற்காக உலக நிகழ்ச்சிப் போக்குகளின் இன்றைய தன்மை குறித்துப் புரிந்துகொள்வது அவசியமாகும்.
உலக சோசலிச சக்திகளுக்கும் ஏகாதிபத்திய சக்திகளுக்கும் இடையேயான முரண்பாடு ஏகாதிபத்தியத்திற்கும் வளரும் நாடுகளின் மக்களுக்கும் இடையேயான முரண்பாடு ஏகாதிபத்திய நாடுகளுக்கு இடையே உள்ள முரண்பாடு முதலாளித்துவ நாடுகளில் மூலதனத்திற்கும் உழைப்புக்கும் இடையிலான முரண்பாடு ஆகியவையே அந்த நான்கு முரண்பாடுகளாகும்.
மேலும் இந்த நான்கில் மற்ற எந்த ஒரு முரண்பாடும் தீவிரமடைந்து குறிப்பிட்ட ஒரு காலத்தில் மையமான முரண்பாட்டை அகற்றாமலேயே உலக நிகழ்ச்சிப் போக்குகளில் மைய இடத்தைப் பிடித்துக் கொள்ள முடியும்.
இந்த நிகழ்ச்சிப் போக்குகள் இந்த அனைத்து முரண்பாடுகளும் தீவிரமடைந்திருப்பதைத்தான் காட்டுகின்றனவேயன்றி சோவியத் கம்யூனிஸ்ட் கட்சி கூறுவதுபோல அவை மாறியிருப்பதாகக் காட்டவில்லை.
இந்தப் பின்னடைவுகள் வரலாற்று நோக்கில் தற்காலிகமானதுதான் என்றாலும் சர்வதேச அளவில் வர்க்க சக்திகளின் பலாபலத்தை ஏகாதிபத்தியத்துக்குச் சாதகமாக மாற்றியுள்ளன.
புதிய உலக ஒழுங்கமைப்பு என்ற ஒன்றை ஏற்படுத்தத் துடிப்பதன் மூலம் ஏகாதிபத்தியம் அதை ஏற்கனவே செயல்படுத்தத் துவங்கியுள்ளது.
இராக் நாட்டிற்கு எதிரான யுத்தத்தில் அதன் நடத்தை எத்தியோப்பியா மற்றும் அங்கோலா போன்ற ஆப்பிரிக்கா நாடுகள் பனாமா நிகரகுவா போன்ற லத்தீன் அமெரிக்க நாடுகள் பலவற்றின் உள்நாட்டுப் பிரச்சனைகளில் அதன் வெளிப்படையான தலையீடு சோசலிச கியூபாவுக்கு எதிரான அதன் வெளிப்படையான தலையீடு சோசலிச கியூபாவுக்கு எதிரான அதன் புதுப்பிக்கப்பட்ட அராஜகம் இவை அனைத்தும் உலக ஆதிக்கத்தில் தனது தலைமையை வலுப்படுத்திக்கொள்ளும் ஏகாதிபத்திய குணத்தை வெளிப்படுத்துகின்றன.
தனது ஏகாதிபத்திய சுரண்டலுக்குச் சந்தையைத் திறந்துவிடுமாறு மக்கள் சீன குடியரசு மீது பெரும் நிர்ப்பந்தங்களைக் கொடுத்துக் கொண்டிருக்கிறது ஏகாதிபத்தியம்.
பன்னாட்டு நிறுவனங்கள் மூலமாகவும் நியாயமற்ற வர்த்தக விதிகள் மூலமாகவும் இதர முறைகளிலும் தங்குதடையற்ற சுரண்டல் நீடிக்கிறது.
எழுபதாம் ஆண்டுகளின் பத்தாண்டு காலத்தில் வளர்ச்சி மட்டங்கள் அப்பட்டமாக ஏற்றத்தாழ்வாகவே இருந்தன என்றாலும் கூட வளர்ச்சி விகிதங்கள் ஏறக்குறைய ஒன்றாகவே இருந்தன.
மூன்றாம் உலக நாடுகளின் பொருளாதாரங்களை உயர்த்த வேண்டுமென்ற தனது கருணையின் விளைவுதான் தனது பெருந்தன்மையின் விளைவுதான் நிதிக் கடன்கள் என்று ஏகாதிபத்தியம் பிரச்சாரம் செய்கிறதே அது எவ்வளவு பொய்மையானது என்பதை இந்த விபரங்கள் எடுத்துரைக்கின்றன.
அதன் பலனாக அந்த நாடுகளின் பொருளாதாரங்கள் மேலும் மேலும் ஐ.எம்.எப் மற்றும் உலக வங்கியின் கட்டளைகளுக்கு உட்படுத்தப்படுகின்றன.
ஒட்டுமொத்தமான விளைவு என்னவெனில் ஏகாதிபத்திய லாபங்கள் மற்றும் உள்நாட்டுப் பிற்போக்குக் கொள்கைகள் ஆகிய இரண்டு சுமைகளும் வளரும் நாடுகளின் உழைக்கும் மக்கள் தோள்களிலும் வேலை கிடைக்காதோர் தோள்களிலும்தான் விழுகின்றன.
இந்த நாடுகளின் முதலாளித்துவ நிலப்பிரபுத்துவ வர்க்கங்கள் மக்களைச் சுரண்டி ஒருபுறம் நிலப்பிரபுத்துவத்துடன் சமரசம் செய்து கொண்டு ஒரு முதலாளித்துவ வளர்ச்சிப் பாதையைக் கடைப்பிடித்துக் கொண்டு மறுபுறம் ஏகாதிபத்திய நிர்ப்பந்தங்களுக்குப் பணிந்து வருகின்றன.
உலக முதலாளித்துவ நெருக்கடியின் பளுக்களை மூன்றாவது உலக நாடுகளின் மீது மாற்றிவிட இத்தகைய தீவிரமான முயற்சி நடைபெறும்போது இந்த நாடுகளிலுள்ள மக்களுக்கும் ஆளும் வர்க்கங்களுக்கும் இடையிலான போராட்டம் வளரவேண்டியது நிச்சயமாகும்.
அமெரிக்கப் பொருளாதாரத்தின் கடனாளி நிலைமை அதிகரித்து வருவதன் பின்னணியில் இந்த வளர்ச்சி முறைகள் பொருளாதார களத்தில் ஏகாதிபத்திய நாடுகளுக்கிடையே மோதல்களுக்கான உட்சூழல் இருப்பதையே காட்டுகின்றன.
இன்னொரு பக்கத்தில் ஒன்றுபட்ட ஜெர்மனி உருவாகியிருப்பது பிரான்ஸ் இத்தாலி பிரிட்டன் போன்ற இதர ஐரோப்பிய நாடுகளுடன் பொருளாதார மோதல்களை ஏற்படுத்தவே செய்யும்.
எனினும் பொருளாதாரப் பகைமை வளர்ந்து வருகிறபோதிலும்கூட அதனுடைய அணு ஆயுதம் மற்றும் இராணுவ மேன்மை காரணமாக ஏகாதிபத்திய முகாமில் அமெரிக்காவின் தலைமை தற்போதைக்கு நீடிக்கவே செய்கிறது.
இந்தச் சூழல்களில் முன்னேறிய முதலாளித்துவ நாடுகளில் மூலதனத்துக்கும் உழைப்புக்கும் இடையே தீவிரமடைந்து வரும் முரண்பாடுகள் மேலும் தீவிரமடையவே செய்யும்.
எனினும் ஏற்கனவே குறிப்பிட்டதுபோல முதலாளித்துவம் தனது பிரச்சனைகளைச் சமாளிக்கவும் சாகசம் செய்யவும் இன்னும் ஆற்றல் உள்ளதாகவே இருக்கிறது.
உதாரணமாக இந்த முரண்பாடுகளை ஒரு யுத்தத்தின் மூலமாகத் தீர்ப்பதற்கு இந்த அணு ஆயுத யுகமே கடுமையான வரையறைகளை ஏற்படுத்துகிறது.
எனினும் இவ்வாறு வடிவங்களில் ஏற்படும் மாறுதல்களை சோவியத் கம்யூனிஸ்ட் கட்சி தவறாக விளக்கமளித்ததுபோல முரண்பாடுகள் மட்டுப்பட்டு வருவதாக புரிந்து கொள்ளக்கூடாது.
முரண்பாடுகள் பற்றிய மேற்கண்ட ஆய்வு ஏகாதிபத்தியம் தனது கொள்ளைச் சுரண்டல் குணத்தைக் கைவிடுவதற்கு மாறாகச் சுரண்டலைத் தீவிரமாக நடத்திக் கொண்டிருப்பதையே காட்டுகிறது.
உண்மையில் கடந்த பத்தாண்டு காலத்தில் உள்நாட்டிலும் அயல்நாட்டிலும் மக்களைக் கசக்கியதின் மூலமாகத்தான் முதலாளித்துவம் வளர்ந்து வந்துள்ளது.
வளரும் நாடுகளில் கோடிக்கணக்கான மக்கள் பசியிலும் துயரத்திலும் நோயிலும் கல்வியின்மையிலும் தவிக்கிற பயங்கர நிலைமை இருக்கிறது என்றால் அதற்கு முதலாளித்துவத்தின் பேராசைமிக்க கொள்ளைதான் காரணம்.
அணு ஆயுதப் பேரழிவு அபாயங்களுக்கும் உயிரின வாழ்க்கைச் சூழல் படுமோசமாகி வருவதற்கும் முதலாளித்துவம் தான் நேரடிப் பொறுப்பாகும்.
போதைப் பழக்கங்கள் வன்முறைகள் இனப் பாகுபாடுகள் மாதர்களுக்கு எதிரான சிறுமைகள் போன்றவை மனிதர்களின் உன்னத குணங்களைத் தொடர்ச்சியாகத் தகர்த்து வருகின்றன.
சோசலிசத்தின் பின்னடைவுகளைத் தொடர்ந்து முதலாளித்துவம் நிலையானது என்ற நெடுங்காலத்திய பிரச்சாரம் இன்று தீவிரமாகியிருந்தாலும் கடந்த காலத்தைப் போலவே இன்றும் முதலாளித்துவத்தால் மனிதகுலத்தைத் தாக்கும் பெரும் பிரச்சனைகளுக்குத் தீர்வுகாண முடியாது என்பது நிரூபணமாகி வருகிறது.
இந்த நெருக்கடியை விஞ்ஞான ரீதியாக மதிப்பிடவும் சரியான பாடங்களைக் கற்கவும் மேலும் தகவல்களும் ஆழமான ஆய்வும் தேவைப்படுகின்றன.
அந்த சீர்திருத்தங்கள் புரட்சிகர லட்சியம் சோசியலிசத்தை பலப்டுத்துவதுதான் என்று அறிவிக்கப்பட்ட நிலையில் சீர்திருத்தங்கள் தேவைதான் என மார்க்சிஸ்ட் கட்சி வரவேற்றிருந்தது.
சோசலிச ஜனநாயகத்தை பலப்படுத்த வேண்டிய தேவை இருந்தது மக்களின் அதிகரித்து வரும் தேவைகளை நிறைவு செய்வதற்காக சமூக மற்றும் பொருளாதார வளர்ச்சியை விரைவாக முடுக்கிவிட வேண்டிய அவசியம் இருந்தது.
ஒவ்வொரு சமையல்காரரும் அரசை நிர்வாகிக்கக் கற்றுக் கொண்டாக வேண்டும் என்று லெனின் கூறியது அதிகரித்துவரும் யதார்த்தமாக இருந்தாக வேண்டும்.
வளர்ச்சியின் பல்வேறு கட்டங்களில் ஒரு திட்டவட்டமான வடிவத்திலான இந்த முன்முயற்சிகள் மேலும் மேலும் அதிகமான மக்களை ஈர்க்கின்றன.
அனாவசியமான கட்டுப்பாடுகளிலிருந்து குடிமக்களை விடுவிக்கிற சோசலிச சமுதாய வரம்புகளுக்குள் ஆரோக்கியமான விவாதங்களை அனுமதிக்கிற நடவடிக்கைகள் சமுதாயத்தைப் பலப்படுத்துகின்றன.
ஆனால் மார்க்சிச லெனினிசத்தின் வழிகாட்டும் பாத்திரமும் பாதுகாக்கப்பட்டு சமுதாயத்தின் தலைமைச் சக்தியாக தொழிலாளி வர்க்கத்தின் முன்னணிப் படையாக கட்சியின் பாத்திரம் உறுதிப்படுத்தப்பட்டால்தான் இத்தகைய நடவடிக்கைகள் சமுதாயத்தைப் பலப்படுத்தும் என்பதைப் புரிந்து கொள்ளவும் கூர்மையாகக் குறித்துக் கொள்ளவும் வேண்டும்.
சோசலிசத்தின் பிரச்சினைகளுக்குத் தீர்வுகளாக முதலாளித்துவ வழிமுறைகள் கோர்பச்சேவ் தலைமையிலான சோவியத் கம்யூனிஸ்ட் கட்சியால் சிறிது சிறிதாகக் கொடுக்கப்பட்டு வந்தன.
அக்டோபர் புரட்சிக்குப் பின் சோசலிசத்தின் பெருமைமிகு சாதனைகள் உள்நாட்டு யுத்த சவால்களையும் ஏகாதிபத்திய முற்றுகைகளையும் தலையீடுகளையும் வெற்றி கொண்டது.
பாசிஸ எதிர்ப்பின் மகத்தான வெற்றி அந்தக் காலக்கட்டத்தில் கோடிக் கணக்கான சோவியத் மக்கள் செய்த தியாகங்கள் உறுதியான சமாதானக் கொள்கை மற்றும் ஒரு அணு யுத்தத்தை தவிர்ப்பதற்கான போராட்டம் அமெரிக்காவுடன் அணு ஆயுத பலத்தில் சமநிலையை எட்டிய சாதனைகள் மகத்தான தொழிலாளி வர்க்க அரசியல் சாசனம் ஆகிய இந்த அடித்தளங்களின் மேலேயே புதிய ஜனநாயக சீர்திருத்தங்களுக்கு அர்த்தம் இருக்கும்.
கட்சி அணிகளும் மக்களும் இவ்வாறாக சோசலிச விரோத சக்திகளின் இடைவிடாத தாக்குதலை எதிர் கொள்வதில் நிராயுதபாணிகளாக ஆக்கப்பட்டனர்.
மொத்தத்தில் கோர்பச்சேவ் தலைமையில் சோசலிசத்தை தகர்க்கிற சோவியத் சோசலிச குடியரசுகளின் ஒன்றியத்தின் ஒருமைப்பாட்டை உடைக்கிற ஒரு திட்டமிட்ட முயற்சியாக மாறின.
மனித நேய ஜனநாயக சோசலிசம் என்ற கருத்தை முன் வைத்த இந்தக் கோட்பாடு வர்க்க நலனுக்கு மாற்றாக உலகளாவிய மனித நலன் என்பதை வலியுறுத்தியது.
அரசுகளுக்கு இடையிலான உறவுகளில் கோட்பாடு அடிப்படைகளைக் கைவிடுவது என்பதை வலியுறுத்தியதன் மூலம் சோவியத் கட்சி ஏகாதிபத்தியத்துடனான எந்த ஒரு மோதலையும் நிராகரித்தது.
அது மட்டுமல்ல அதற்கு மேலும் சென்று இன்றைய உலகில் வளர்ச்சியின் நடைமுறையில் உருவாக்கப்பட்டுவரும் ஒரு புதிய நாகரிகமானது பாரம்பரிய தொழில் சமுதாயம் பற்றிய வழக்கமான கண்ணோட்டங்களையும் எதிரெதிர் வர்க்கங்கள் என்ற அதன் கறாரான பிரிவினையையும் உழைப்புக்கும் மூலதனத்துக்கும் உள்ள தனித்தனி அணிச்சேர்க்கையையும் சமுதாய அமைப்புகளுக்கு இடையேயான மோதலையும் மறுக்கிறது என்றும் கூறியது.
ஆனாலும் சோசலிசப் பொருளாதாரம் முடுக்கிவிடப்படுவதற்கு மாறாக திட்டமிட்ட வகையில் முதலாளித்துவ சீர்திருத்தங்கள் படிப்படியாக அறிமுகப்படுத்தப்பட்டு வந்தன.
தனியார் முன் முயற்சியை ஊக்குவிப்பது என்ற பெயரில் நூற்றுக்கணக்கான கூட்டுறவு அமைப்புகள் அனுமதிக்கப்பட்டன அவை லாபக்குவிப்புக்கும் கறுப்புச் சந்தைக்குமான பிரதான வழிமூலங்களாக மாறின.
நடைமுறையில் இருந்த உற்பத்தி அமைப்புகள் கைவிடப்பட்டன பரவலான வர்த்தகச் சூதாட்டமும் கறுப்புச் சந்தையும் பதுக்கலும் தழைத்திருக்க அப்பட்டமான அராஜகம் மேலோங்கியது.
ஒரு சந்தைப் பொருளாதாரத்துக்கு மாறிச் செல்வதற்காக வடிவமைக்கப்பட்ட பல்வேறு திட்டங்கள் அனைத்தும் நடைமுறையில் முதலாளித்துவத்தை மீட்டமைக்கும் செயல்முறையைத் துவக்கி வைப்பதில்தான் முடிவடைந்தன.
சோவியத் சமுதாய வாழ்வின் கட்சியின் தலைமைப் பாத்திரம் தவிர்க்கப்பட முடியாததாக வளர்கிறது அழுத்தம் மூலப்படிவத்தில் உள்ளபடி என்று உறுதிப்படுத்தியது.
அது இந்த நாட்டாலும் உலகின் மீதிப்பகுதிகளாலும் உருவாக்கப்பட்ட சோசலிச ஜனநாயக கருத்துக்கள் அனைத்தையும் ஏற்றி வைத்துக் கொண்டு மார்க்சிச லெனினிசத்தை அகற்றுகிறது.
பாட்டாளி வர்க்க சோசலிச சர்வதேசியவாதத்துக்கு மாறாக வர்க்கப் போராட்டம் இருப்பதையே நிராகரிக்கிற சோசலிசத்தின் வரலாற்று ரீதியான எதிர்காலம் பற்றிய ஒரு புதிய பார்வை வைக்கப்படுகிறது.
பல நூற்றாண்டுகால ஒடுக்குமுறைகளுக்கு முடிவு கட்டி ஒரு ஜனநாயக தேசிய இனக் கொள்கை உருவாக்கப்பட்டது அது இந்த இனக்குழுக்கள் இவைகளின் கலாச்சாரங்கள் மற்றும் பாரம்பரியங்களின் வளர்ச்சிக்கு வழிவகுத்தது.
அதிகார வர்க்கப் போக்கு நடைமுறையில் மொழிகளின் சமத்துவக் கொள்கை மீறப்படுவது அளவுக்கு மீறிய மத்திய அதிகாரக் குவிப்பு இவை அனைத்தும் அதிருப்தி வளர்வதற்கு இட்டுச் சென்றன.
இத்தகைய கலாச்சார அறிவார்ந்த பொருளாதார எதிர்பார்ப்புகளைச் சந்திக்கத் தவறியது அதிருப்தியும் அவநம்பிக்கையும் பெருகுவதற்கு இட்டுச் சென்றது.
ஆயினும் இவற்றிற்குச் சோசலிசக் கட்டமைப்புக்கு உள்ளேயே தீர்வு காண்பதற்கு மாறாக சோசலிச விரோத சக்திகள் இனவெறியை விசிறி விடுவதற்கு இந்த அதிருப்தியைப் பயன்படுத்திக் கொண்டன.
கிழக்கு ஐரோப்பாவிலும் சோவியத் யூனியனிலும் சமாதானப்பூர்வமான படிப்படியான மாற்றம் என்ற தனது திட்டத்தை ஏகாதிபத்தியத்தால் வெற்றிகரமாக அமுலாக்க முடிந்தது.
ஆகவே சரியான படிப்பினைகளைப் பெற்றுக் கொள்வதற்கு தற்போது உள்ள நிலைமைக்கு இட்டுச் சென்ற முக்கியமான தவறுகள் திரிபுகள் ஆகியவற்றைக் கண்டறிவது அவசியம்.